**Juha-Petteri Purolinna** (s. 11. heinäkuuta 1988 Helsinki) on suomalainen jääkiekkopuolustaja, joka edustaa Mestis-joukkue Mikkelin Jukureita. Isokokoisen Purolinnan vahvuuksiin kuuluu hyökkäyspään pelaaminen, luistelu ja kiekollinen peli. Hänen heikkouksiinsa kuuluu rutiinin ja voiman puute sekä ajoittainen yli-innokas hyökkäyspään pelaaminen.

Ura
---

### Seuraura

Purolinna aloitti uransa Helsingin Jääkiekkoklubissa, mutta siirtyi sittemmin jo juniorina Helsingin IFK:n riveihin. Hän voitti kaudella 2004–2005 B-nuorten mestaruuden ja kaudella 2006–2007 A-nuorten SM-pronssia. Jälkimmäisenä mainittuna kautena Purolinna teki myös SM-liigadebyyttinsä keväällä 2007, jolloin hän pelasi yhden runkosarja- ja kolme playoff-ottelua. Kauden aikana Purolinna pelasi myös kaksi Mestis-ottelua alle 20-vuotiaiden maajoukkueessa tehden yhden syöttöpisteen. Hän pelasi kautensa pääosin HIFK:n A-nuorissa, joissa Purolinna teki 38 runkosarjaottelussa tehot 11+17=28 ja hän oli joukkueen tehokkain puolustaja. A-nuorten SM-liigan puolustajien pistepörssissä Purolinna oli kuudes.

Kaudella 2007–2008 Purolinna pelasi HIFK:n SM-liigajoukkueessa kahdeksan runkosarja- ja yhden playoff-ottelun ilman tehopisteitä. Mestis tuli hänelle tutuksi yhteensä kymmenen runkosarjaottelun verran. Purolinna pelasi yhdeksän ottelua alle 20-vuotiaiden maajoukkueessa tehoin 1+1=2 sekä joulukuussa 2007 hän pelasi yhden ottelun lainalla Kiekko-Vantaassa. Purolinna pelasi vielä suurimman osan kaudestaan HIFK:n A-nuorissa, joissa 26 runkosarjaottelussa syntyi tehot 6+14=20. Hän oli HIFK:n tehokkain puolustaja ja A-nuorten SM-liigan seitsemänneksi tehokkain puolustaja JYPin Lauri Taipaluksen kanssa. Huhtikuussa 2008 Purolinna teki kahden vuoden jatkosopimuksen HIFK:n kanssa.

Purolinna pelasi kauden 2008–2009 kokonaan lainalla Kiekko-Vantaassa. Elokuussa 2009 hän palasi joukkueeseen toistaiseksi voimassa olevalla lainasopimuksella, mutta Purolinna pelasi Vantaalla myös koko kauden 2009–2010. Huhtikuussa 2010 hän teki 1+1-vuotisen sopimuksen Rauman Lukon kanssa. Seuran ilmoituksen mukaan Purolinnan ensimmäinen sopimuskausi on "kaksisuuntainen". Hän siirtyikin kauden 2010–2011 kynnyksellä Aki Kangasmäen kanssa toistaiseksi voimassa olevalla lainasopimuksella Kajaanin Hokkiin. Vuoden 2010 lopulla Purolinna lainattiin uudelleen Hokkiin 28. tammikuuta 2011 asti kestäneellä sopimuksella. Kauden aikana Mestis on tullut hänelle tutuksi myös kuuden ottelun verran Lempäälän Kisasta, jossa Purolinna esiintyi marras- ja joulukuussa 2010. Siirtorajan kynnyksellä tammikuussa 2011 hän palasi Rauman Lukkoon, jossa Purolinna pelasi kuitenkin vain yhden ottelun.

Huhtikuussa 2011 Purolinna teki yksivuotisen sopimuksen Mikkelin Jukureiden kanssa. Hän voitti toisen Jukurit-kautensa 2012–2013 päätteeksi Mestiksen-mestaruuden, mutta joukkue hävisi liigakarsinnat Tampereen Ilvekselle kuitenkin otteluvoitoin 4–1. Helmikuussa 2013 Purolinna teki kaksivuotisen jatkosopimuksen Jukureiden kanssa. Hän voitti kauden 2013–2014 päätteeksi Mestis-hopeaa. Purolinna pelasi kauden aikana myös yhden SM-liigaottelun lainalla Saimaan Pallossa tammikuussa 2014. Kauden 2014–2015 päätteeksi hän voitti Jukureissa Mestiksen-mestaruuden.

### Maajoukkueura

Purolinna pelasi alle 20-vuotiaiden MM-kilpailuissa vuonna 2008. Hän pelasi myös World U-17 Hockey Challengessa vuonna 2005. Purolinna on toiminut myös alle 17-vuotiaiden maajoukkueen kapteenina. Yhteensä hän on pelannut kuusi nuorten ja 33 poikien maaottelua.

Muuta
-----

Purolinnan pikkuveli Joonas on pelannut myös jääkiekkoa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Suomi U20 | Mestis | 2 | 0 | 1 | 1 | 4 | – | – | – | – | – |
|  | HIFK | SM-liiga | 1 | 0 | 0 | 0 | 2 | 3 | 0 | 0 | 0 | 0 |
| 2007–2008 | Suomi U20 | Mestis | 9 | 1 | 1 | 2 | 2 | – | – | – | – | – | JMM | 6 | 0 | 1 | 1 | 6 |
|  | Kiekko-Vantaa | Mestis | 1 | 0 | 0 | 0 | 2 | – | – | – | – | – |
|  | HIFK | SM-liiga | 8 | 0 | 0 | 0 | 2 | 1 | 0 | 0 | 0 | 0 |
| 2008–2009 | Kiekko-Vantaa | Mestis | 38 | 2 | 8 | 10 | 14 | 5 | 0 | 1 | 1 | 6 |
| 2009–2010 | Kiekko-Vantaa | Mestis | 24 | 0 | 6 | 6 | 22 | 2 | 0 | 0 | 0 | 0 |
| 2010–2011 | LeKi | Mestis | 6 | 3 | 1 | 4 | 4 | – | – | – | – | – |
|  | Hokki | Mestis | 28 | 3 | 3 | 6 | 16 | – | – | – | – | – |
|  | Lukko | SM-liiga | 1 | 0 | 0 | 0 | 2 | – | – | – | – | – |
| 2011–2012 | Jukurit | Mestis | 36 | 1 | 12 | 13 | 35 | 5 | 0 | 1 | 1 | 0 |
| 2012–2013 | Jukurit | Mestis | 47 | 6 | 11 | 17 | 22 | 10 | 0 | 3 | 3 | 6 |
| 2013–2014 | Jukurit | Mestis | 48 | 2 | 16 | 18 | 26 | 16 | 0 | 0 | 0 | 2 |
|  | SaiPa | SM-liiga | 1 | 0 | 0 | 0 | 0 | – | – | – | – | – |
| 2014–2015 | Jukurit | Mestis | 33 | 1 | 7 | 8 | 18 | 1 | 0 | 0 | 0 | 0 |
| 4 kautta | yhteensä | SM-liiga | 11 | 0 | 0 | 0 | 6 | 4 | 0 | 0 | 0 | 0 |
| 9 kautta | yhteensä | Mestis | 272 | 19 | 66 | 85 | 165 | 39 | 0 | 5 | 5 | 14 |

Lähteet
-------

* Juha-Petteri Purolinna The Internet Hockey Databasessa (englanniksi)
* Juha-Petteri Purolinna *Elite Prospects*. Everysport Media Group AB.  (englanniksi)

### Viitteet

1. ↑  Arkko, Simo: Peruspuolustajan ennätyskausi  13.5.2014. Jatkoaika.com. Viitattu 28.5.2014.
2. ↑  Juha-Petteri Purolinna – Jukurit – MESTIS – Jatkoaika.com – Kaikki jääkiekosta
3. ↑  Helsingin Jääkiekkoklubi ry:n Kausijulkaisu 1999–2000, sivu 20. Helsingin Jääkiekkoklubi ry
4. 1 2 3 4 5  Juha-Petteri Purolinna *Elite Prospects*. Everysport Media Group AB.  (englanniksi)
5. ↑  Kiekko-Vantaaseen lainapakkeja  6.12.2007. Jatkoaika.com. Viitattu 5.1.2011.
6. ↑  HIFK:n sopimuspelaajat  16.4.2008. Helsingin Sanomat.
7. ↑  Purolinna vantaalaispuolustukseen  26.8.2009. Jatkoaika.com. Viitattu 5.1.2011.
8. ↑  Miika Wiikman Lukkoon  26.4.2010. Jatkoaika.com. Viitattu 5.1.2011.
9. ↑  Lukko-pelaajia lainalle Kajaanin Hokkiin  13.9.2010. Jatkoaika.com. Viitattu 5.1.2011.
10. ↑  Purolinna ja Aaltonen Kajaaniin lainalle  28.12.2010. Jatkoaika.com. Viitattu 5.1.2011.
11. ↑  Lukko-kolmikko lainalle LeKiin  25.11.2010. Jatkoaika.com. Viitattu 5.1.2011.
12. ↑  Hokin paletti kasassa  31.1.2011. Jatkoaika.com. Viitattu 11.8.2011.
13. ↑  Jukurit julkaisi pelaajarunkonsa, mukana nimekkäitä vahvistuksia  15.4.2011. Jatkoaika.com. Viitattu 11.8.2011.
14. ↑  Jukurit solmi jatkosopimuksia  6.2.2013. Jatkoaika.com. Viitattu 30.9.2013.
15. ↑  SaiPa lainaa Mestis-pakin  11.1.2014. Jatkoaika.com. Viitattu 28.5.2014.
16. ↑  Bluesilla ja HIFK:lla vahva edustus nuorten MM-joukkueessa  15.12.2007. Helsingin Sanomat.

Jukurit – SM-liiga
6 Nordsäter |
7 Vold Engebråten |
14 Soini |
17 Mäkinen |
18 Sandvik |
19 Häkkilä |
20 Puistola |
23 Nässén |
25 Jormakka |
26 Immonen |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen  

Valmentajat Jokinen – Lydman – Tarvainen – Hyvärinen – Hakkarainen – Forssell – Mäntylä